Neoboletus pseudosulphureus

Neoboletus pseudosulphureus (Sinonimoa: Neoboletus junquilleus) Boletaceae familiako onddoa da.

Boletus erythropus delakoaren ia aldaera hori bat dirudi, batez ere oinaren gaineko sarerik ez duelako, baita haragiaren biraketa nabarmenagatik ere, horia izanik oso modu ikusgarrian ikusten da.

Ez dago datu fidagarririk onddo honen jangarritasunari buruz.

Deskribapena 
Kapela: 5 eta 14 cm arteko diametrokoa, hasieran globo itxurakoa edo hemisferikoa, gero lautu samarra, lehorra, fin-fin belusatua, matea, ertza makurtua, soberakinarekin eta apur bat uhindua. Hori kolorekoa, baina erraz, urdinez eta gorriz zikintzen da.

Tutuak: Labur samarrak, oinaren ondoan itsatsiak eta biribilduak, horiak eta ebakitzean urdindu egiten dira.

Poroak:Txikiak eta biribilak, estu, horiak, orban gorri eta urdinxka txikiekin.

Hanka: Goian mehetua, erraboilduna eta sustrai antzekoarekin, hori kolorekoa, pixka bat poroak baino zurbilagoa; urdinez eta gorriz zikintzen da zaurietan. Ebakitzean azkar urdinez tindatzen da oinaren oinarrian izan ezik, hor tonu gorrixkak hartzen ditu.

Haragia: Horia, oinarrian gorri-morexkaz tindatua, eta azkar urdintzen da ebakitzean. Fruta garrazkien usaina eta hasieran zapore gozoa, baina mingostuz joaten da.

Etimologia: Boletus terminoaren etimologia eztabaidagarria da. Junquilleus epitetoa latinetik dator, “yuncus” hitzetik, eta ihia esan nahi du. Kolore horiagatik

Jangarritasuna 
Espezie arraroa denez, ez dago datu fidagarririk onddo honen jangarritasunari buruz.

Nahasketa arriskua 
Onddoaren formagatik, oinean sarerik ez duelako, eta haragia ebakitzean azkar urdintzen delako, ia Boletus erythropus delakoaren aldaera hori bat dirudi.

Sasoia eta lekua 
Udako lehen euriteekin agertzen da eta udazkenaren hasiera arte. Hostoerorkorren basoetan ateratzen da. Espezie arraroa.

Banaketa eremua 
Europa, Erdialdeko Amerika, Ipar Amerika, India.

Erreferentziak

Kanpo estekak 

Europako onddoak
Boletaceae
Ipar Amerikako onddoak‎